Alfred Fankhauser
De Alfred Fankhuser (* 4. Novämber 1890 in Gyseschtei by Konolfinge; † 22. Februar 1973 in Chöniz) isch en Schwyzer Schriftschteller, Mundartdichter, Schurnalischt und Aschtrolog gsy.
Läbe
De Alfred Fankhuser isch als eltischts vo sächs Chind in en armi Aemmitaler Familie gebore worde. Syn Vater hed als sogenannte „Chüier“ und meischtens als Lohnchäser gschaffed. Wäg syne vilne befrischteten Anschtellige hed d Familie hüüfig müesse zügle.
1906 isch är is (dazmal pietistische) Evangelische Lehrerseminar Muristalden z Bärn yträte. Vo 1910 aa hed är als Primarlehrer gschaffed. Ab 1915 hed är a de Uni Bärn gschtudiert, zersch fürs Seklehrerdiplom (1917), denn mit de Fächer Gschicht und Psychologie bis zum Dr. phil. (1920). Syni Dissertation hed är über de Bärner Schurnalischt Johann Georg Albrächt Höpfner gschribe.
Z Bärn hed är Kontakte zu de Sozialischte gha. Er hed als Schurnalischt aagfange schaffe, under anderem für di sozialistischi "Bärner Tagwacht". Glychzytig, vom Simon Gfeller aagregt, hed är sich intensiv mit de Bärner Mundartliteratur und bsunders mit em Mundarttheater beschäftiged. Schpöter hed är für d "Büechergilde Guetebärg" Uebersetzige vo änglische Romän gmacht.
1924, bi mene Ufenthalt im Tessin, hed är de Maler Johann Robert Schürch (1895–1941) känneglehrt, won ihm de Anstoss gä hed, sich intensiv (und es Läbe lang) mit der Aschtrologie z beschäftige. Sys Verschtändnis vo Aschtrologie als e kosmisch-symbolischi Psychologie hed är i vier dazmal vielbeachtete Lehrbüecher wytergä.
De Alfred Fankhuser isch füüfmal ghürate gsy; er hed – us drüü Ehene – füüf Chind gha.
Nach 1949 hed är sich meh und meh de Malerei zugwänded. Bis zu sym Tod – s "Bärner Heimatschutz-Theater" isch grad zmitts i de Probe zur Wiederuffüerig vo sym erschte Mundart-Schtuck gsy – sind so rund 200 Bilder entschtande.
Schaffe
Währed synere Lehrerseminarzyt hed de Fankhuser, vo sym Dütschlehrer Johann Howald gfördered, erschti Gedicht i Zytschrifte veröffetlichd. 1914 isch syni erscht Erzählig Rosenbaum (Aus Peter Buchers Tagebuch) in der "Bärner Wuche" erschyne. 1916 hed de Bänziger Verlag syni Erzählig Das Urlaubsgesuch in syni Reihe "Brachzeit-Bücher" uufgno. Anfangs März 1917 isch sys erschte Dialektschtuck Dr Chrützwäg im Bärner Heimatschutz-Theater uruufgfüert worde; 1919 isch syn erschte Roman, Peter der Tor, usecho.
Büecher
Prosa
Das Urlaubsgesuch. Erzählung vom Schweizer Grenzwachtdienst, Einsiedeln: Benziger, 1916
Peter der Tor und seine Liebe, München: Delphin-Verlag, 1919
Der Gotteskranke. Roman, München: Delphin-Verlag, 1921 (2. A. unter dem Titel „Dämon des Herzens“ Wien: Amonesta um 1930)
Vorfrühling. Roman, Zürich: Grethlein & Co., 1923 (2. A. Zürich: Büchergilde Gutenberg, 1951)
Tobias Moor. Satire, Bern: Seldwyla, 1922
Madonna. Drei Legenden, Bern: Mimosa, o. J. (1922)
Von den Werten des Lebens. Essays, Bern: Mimosa, o. J. (1922)
Die Brüder der Flamme, Zürich: Grethlein & Co., 1925 (2. A. Zürich: Ex Libris, 1983; 3. A. Frankfurt: Suhrkamp, 1990)
Iwan Petrowitsch. Erzählungen aus den Tagen russischer Not, Berlin: Vaterländische Verlags- und Kunstanstalt, 1926
Die Hand der Mutter. Novelle, Basel: Gute Schriften, 1926
Engel und Dämonen, Berlin: Eckart-Verlag, 1926
Der Herr der inneren Ringe, Berlin: Eckart, 1929
Eine Mutter sucht ihren Sohn. Erzählung, Zürich: SJV, 1932
Der Messias. Roman, Zürich: Büchergilde Gutenberg, 1940
Von Frühling zu Frühling, Zürich: Schweizer Druck- und Verlagshaus, 1944
Wahlenwart, Zürich: Büchergilde Gutenberg, 1944
Denn sie werden das Erdreich besitzen, Zürich: Büchergilde Gutenberg, 1947
Die Allmend, Zürich: Büchergilde Gutenberg, 1952
Lyrik
Tag und Nacht. Gedichte, Bern: Mimosa Verlag, o. J. (1924)
Lied und Gleichnis. Gedichte, Bern: Francke, 1948
Theater
Der Chrützwäg, 1917 (Neubearbeitung Elgg: Volksverlag, 1953)
Der König dieser Welt, Bern: Mimosa, o. J. (1925)
Völkerfreiheit. Festspiel, 1930
Der neue Michael Kohlhaas, 1935
Grauholz und Neuenegg. Dramatische Szene, 1940
E Schatte fallt, es Liecht geit uf, 1946
Vo wyt här, 1949
Gsuecht wird: e Maa, Ein heiteres Spiel mit ernstem Grund, 1952
Wär isch der Sünder?, 1954
Gottesgab, 1954
Salomo vo Blindebach, 1956
Astrologie
Astrologie als kosmische Psychologie, Bern: Verlag Pestalozzi-Fellenberg-Haus, 1927
Das wahre Gesicht der Astrologie, Zürich: Orell Füssli, 1932 (2. A. 1943; 3. A. 1952; 4. A. 1980)
Magie. Versuch einer astrologischen Lebensdeutung, Zürich: Orell Füssli, 1934 (NA München: Diederichs,  1990)
Horoskopie, Zürich: Orell Füssli 1939 (2. A. 1946; 3. A. 1959; 4. A. 1985)
Literatur
Nachwort und Aahang vom Charles Linsmayer in dr Neu-Uflag 1983 bzw. 1990 vo Die Brüder der Flamme (in dr Uusgab vo 1990: S. 245–296)
Weblink
Es paar Text zum Alfred Fankhuser vom Charles Linsmayer
Dr Noochlass vom Fankhauser im Schwyzer Literaturarchiv mit eme Foto von em
Kategorie:Bärner
Kategorie:Literatur uf Dütsch
Kategorie:Autor uf Alemannisch
Kategorie:Literatur (Schwiz)
Kategorie:Bärndütsch
Kategorie:Dramatiker
Kategorie:Lyriker
Kategorie:Lehrer
Kategorie:Journalist (Schwiz)
Kategorie:Moler, Zeichner, Illustrator
Kategorie:Maa
Kategorie:Künschtler (Schwiiz)